**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2009 ԹՎԱԿԱՆԻ ՆՈՅԵՄԲԵՐԻ 26-Ի ԹԻՎ 1366-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| **1. Ֆինանսների նախարարություն** | **11.10.2021** |
| **01/11-11/174-2021** |
| 1. «Հայաստանի Հանրապետության կառավարության 2009 թվականի նոյեմբերի 26-ի թիվ 1366-Ն որոշման մեջ լրացումներ կատարելու մասին» Կառավարության որոշման նախագծի վերաբերյալ Ֆինանսների նախարարությունն առաջարկություններ և առարկություններ չունի: |  |
| **2.Ոստիկանություն** | **07.10.2021** |
| **1/21/67169-21** |
|  1.« Հայաստանի Հանրապետության կառավարության 2009 թվականի նոյեմբերի 26-ի թիվ 1366-Ն որոշման մեջ լրացումներ կատարելու մասին» Կառավարության որոշման նախագծի վերաբերյալ ՀՀ ոստիկանությունն առաջարկություններ և առարկություններ չունի: |  |
| **3. ՀՀ վարչապետի աշխատակազմի իրավաբանական վարչություն** |  | **01.11.2021** |
| **02/10.39/37683-2021** |
| 1. Նախագծի, ինչպես նաև ՀՀ կառավարության 2009 թվականի նոյեմբերի 26-ի թիվ 1366-Ն որոշման նախաբանում նշված չէ որոշման ընդունման լիազորող նորմը, ինչը հակասում է «Նորմատիվ իրավական ակտերի մասին» օրենքի 13-րդ հոդվածի 1-ին մասին: | **Ընդունվել է**Նախագծում կատարվել է համապատասխան փոփոխություն: |
| **4. ՀՀ վարչապետի աշխատակազմի պետաիրավական վարչություն** |  | **01.11.2021** |
| **02/10.39/37683-2021** |
| 1. 1. Գործող որոշման համաձայն՝ պահելու և կրելու իրավունքով զենք հատկացվում է Ոստիկանության ուսումնական հաստատությունն ավարտած կամ հատուկ պատրաստություն կամ վերապատրաստում անցած` ոստիկանության ավագ, միջին և կրտսեր պաշտոններ զբաղեցնող այն ծառայողներին, ովքեր հանձնել են սահմանված կարգով նախատեսված ստուգարքը: Նախագծով առաջարկվում է նշված կարգից  բացառություն սահմանել  պարեկային ծառայողների համար,  որպես հիմնավորում նշելով, մասնավորապես, այն հանգամանքը, որ «... Պարեկային ծառայությունն ամենաշատ ժամաքանակով է կրակային պատրաստականություն անցել և հանձնել քննություններ:»:

Հարկ է նկատել, որ առաջարկվող բացառության նախատեսման արդարացվածությունը գնահատելու համար նախ՝ պարզաբանման կարիք ունի այն հարցը, թե արդյոք, օրինակ, Ոստիկանության ուսումնական հաստատությունն ավարտած կամ հատուկ պատրաստություն անցած ծառայողները կրակային պատրաստականություն անցնում են, թե ոչ և եթե այո՝ ապա ինչ հարաբերակցության մեջ է գտնվում վերջիններիս անցած կրակային պատրաստականությունը պարեկային ծառայողների կրակային պատրաստականության հետ, քանի որ «ամենաշատ ժամաքանակով» ընդհանրական ձևակերպումը թույլ չի տալիս պատկերացում կազմել ոչ միայն առ այն, թե համեմատությունը կոնկրետ, որ ծառայողներին է վերաբերում, այլև՝ ինչպիսին է տարբերությունն ըստ էության:Նշվածի համատեքստում՝ փաստարկված կերպով հիմնավորման կարիք ունի այն, որ պարեկային ծառայողների հետ անցկացվող կրակային պատրաստականությունն այնպիսի ակնհայտ առավելություն ունի, որ դրա արդյունքում պարեկային ծառայողների՝ զենքի տիրապետման հմտություններն առնվազն համարժեք են կրակային պատրաստականությունից զատ նաև ստուգարք հանձնած Ոստիկանության այլ ծառայողների՝ զենքի հետ վարվելու ունակություններին:Բացի այդ, ուշադրություն ենք հրավիրում այն հանգամանքի վրա, որ գործող որոշմամբ նախատեսված ստուգարքն ընդունվում է պարզելու համար ոչ միայն կրակային պատրաստության գործնական վարժության կատարման ունակությունը, այլ նաև զենքի հետ վարվելու անվտանգության կանոնների, զենքի կիրառման իրավական հիմքերը կանոնակարգող իրավական ակտերի իմացությունը:**Վերոգրյալից զատ, հարկ է նկատել, որ, եթե անգամ վերոգրյալի համատեքստում կհիմնավորվի պարեկային ծառայողների մասով բացառության նախատեսումը, ապա միևնույնն է ներկայումս նախատեսված կրակային պատրաստականության ժամաքանակի վկայակոչմամբ հետագայի համար ևս առանց որևէ ժամկետային սահմանափակման նման բացառության նախատեսումը խնդրահարույց է, որպիսի պայմաններում անհրաժեշտ են լրջագույն երաշքխիքներ առ այն, որ բացառվում է հաջորդիվ տարիներին** պարեկային ծառայողների ուսումնական ծրագրից կրակային պատրաստականության դուրսբերումը կամ **դրա անցկացման** ժամաքանակների կրճատումը: | **Ընդունվել է**Նախագծում կատարվել է համապատասխան փոփոխություն: |